CELEX: 62020CN0275
Language: da
Date: 2020-06-23 00:00:00
Title: Sag C-275/20: Sag anlagt den 23. juni 2020 — Europa-Kommissionen mod Rådet for Den Europæiske Union

24.8.2020   
            
            
               DA
            
            
               Den Europæiske Unions Tidende
            
            
               C 279/39
            
         
      Sag anlagt den 23. juni 2020 — Europa-Kommissionen mod Rådet for Den Europæiske Union
      (Sag C-275/20)
      (2020/C 279/52)
      Processprog: engelsk
      
         Parter
      
      
         Sagsøger: Europa-Kommissionen (ved J.-F. Brakeland, M. Afonso og D. Schaffrin, som befuldmægtigede)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (EU) 2020/470 (1) af 25. marts 2020 om forlængelse af rettighedsperioden for audiovisuelle samproduktioner som fastsat i artikel 5 i protokollen om kulturelt samarbejde til frihandelsaftalen mellem Den Europæiske Union og dens medlemsstater på den ene side og Republikken Korea på den anden side, annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Det annullationssøgsmål, som Kommissionen har anlagt, vedrører fornyelsen med tre år af en ret for audiovisuelle samproduktioner mellem producenter fra EU og Korea til at modtage støtte fra de respektive ordninger for fremme af lokalt/regionalt kulturelt indhold i henhold til artikel 5 i protokollen om kulturelt samarbejde til frihandelsaftalen mellem Den Europæiske Union og dens medlemsstater og Republikken Korea.
      Kommissionen har til støtte for sit søgsmål fremsat et enkelt anbringende.
      Kommissionen har anført, at Rådet støttede sig på et afledt retsgrundlag, der ikke er fastsat i traktaten om Den Europæiske Unions funktionsmåde (TEUF), ved at basere sin afgørelse på artikel 3, stk. 1, i Rådets afgørelse (EU) 2015/2169 (2) af 1. oktober 2015 om indgåelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side, og ikke på artikel 218, stk. 6, TEUF som foreslået af Kommissionen. Rådet tilsidesatte derfor princippet om kompetencetildeling i artikel 13, stk. 2, i traktaten om Den Europæiske Union (TEU) og princippet om institutionel ligevægt, som udviklet i Domstolens praksis.
      
         (1)  Rådets afgørelse (EU) 2020/470 af 25.3.2020 om forlængelse af rettighedsperioden for audiovisuelle samproduktioner som fastsat i artikel 5 i protokollen om kulturelt samarbejde til frihandelsaftalen mellem Den Europæiske Union og dens medlemsstater på den ene side og Republikken Korea på den anden side (EUT 2020, L 101, s. 1).
      
         (2)  Rådets afgørelse (EU) 2015/2169 af 1.10.2015 om indgåelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side (EUT 2015, L 307, s. 2).